Komission asetus (EY) N:o 1689/97, annettu 29 päivänä elokuuta 1997, luvan antamisesta viljojen, valkuaiskasvien ja öljypellavan siementen tasausmaksun sekä pakollisesta pellonpoistosta maksettavan korvauksen maksamiseen ennakolta tiettyjen Saksan alueiden viljelijöille markkinointivuoden 1997/1998 osalta



Virallinen lehti nro L 239 , 30/08/1997 s. 0003 - 0004



KOMISSION ASETUS (EY) N:o 1689/97, annettu 29 päivänä elokuuta 1997, luvan antamisesta viljojen, valkuaiskasvien ja öljypellavan siementen tasausmaksun sekä pakollisesta pellonpoistosta maksettavan korvauksen maksamiseen ennakolta tiettyjen Saksan alueiden viljelijöille markkinointivuoden 1997/1998 osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna komission asetuksella (EY) N:o 1422/97 (2), ja erityisesti sen 12 artiklan, ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (3), sellaisena kuin se on viimeksi muutettuna asetuksella (EY) N:o 1287/95 (4), ja erityisesti sen 4 ja 5 artiklan, sekä katsoo, että tiettyjä Saksan alueita koettelivat tulvat heinäkuussa 1997; tilanteesta seuraa poikkeuksellinen ilmastollinen tilanne; näin ollen komission olisi annettava Saksalle lupa maksaa kyseisille alueille ennen 16 päivää lokakuuta 1997 korkeintaan 50 prosenttia viljojen, valkuaiskasvien ja öljypellavan siementen tasausmaksusta sekä pakollista pellonpoistoa koskevasta korvauksesta markkinointivuoden 1997/1998 osalta; tämä lupa koskee myös niitä öljykasvien viljelijöitä, joihin sovelletaan yksinkertaistettua järjestelmää siltä osin kuin heille maksetaan tasausmaksu viljojen muuntokurssin perusteella, jolloin kyseiset viljelijät eivät saa muita öljykasvien viljelijöille säädettyjä ennakkomaksuja; tämän vuoksi on poikettava 1 päivästä syyskuuta 1997 alkaen toisaalta (ETY) N:o 1765/92 10 artiklan 1 kohdasta ja toisaalta asetuksen (EY) N:o 296/96 (5), sellaisena kuin se on viimeksi muutettuna asetuksella (EY) N:o 1391/97 (6), 7 artiklan 1 kohdasta; näihin ennakkoihin liittyvien menojen kirjaamista talousarvioon on tarvittaessa siirrettävä vuoden 1997 talousarvion käytettävissä olevien varojen mukaan, ja tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean ja rahastokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (ETY) N:o 1765/92 10 artiklan 1 kohdassa säädetään, markkinointivuoden 1997/1998 osalta viljojen tasausmaksusta, mukaan lukien yksinkertaistetun järjestelmän piiriin kuuluville öljykasvien viljelijöille maksettavat tasausmaksut, valkuaiskasvien ja öljypellavan tasausmaksusta sekä pakollisesta pellonpoistosta maksettavasta korvauksesta voidaan 1 päivästä syyskuuta 1997 alkaen maksaa korkeintaan 50 prosentin ennakko tämän asetuksen liitteessä lueteltujen tulva-alueiden viljelijöille. 2. Edellä 1 kohdassa säädetty ennakko voidaan maksaa ainoastaan, jos maksupäivään mennessä ei ole osoitettu, että kyseinen tuottaja ei olisi oikeutettu tukeen. 3. Saksa maksaa ennakot viljelijöille viimeistään 15 päivänä lokakuuta 1997. 4. Laskiessaan ennakosta hyötyvien viljelijöiden lopullista tasausmaksua toimivaltainen viranomainen ottaa huomioon: a) viljelijän tukikelpoisen viljelyalan kaikki vähennykset, b) kaikki tämän asetuksen mukaisesti maksetut ennakot. 2 artikla Asetuksen (ETY) N:o 296/96 7 artiklan 1 kohdasta poiketen 1 artiklassa tarkoitettujen ennakkojen maksamisesta ennen 16 päivää lokakuuta 1997 aiheutuvat menot voidaan kirjata marraskuulle 1997. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä elokuuta 1997. Komission puolesta Ritt BJERREGAARD Komission jäsen (1) EYVL N:o L 181, 1.7.1992, s. 12 (2) EYVL N:o L 196, 24.7.1997, s. 18 (3) EYVL N:o L 94, 28.4.1970, s. 13 (4) EYVL N:o L 125, 8.6.1995, s. 1 (5) EYVL N:o L 39, 17.2.1996, s. 5 (6) EYVL N:o L 190, 19.7.1997, s. 20 LIITE Brandenburg: Landkreise: - Uckermark - Barnim - Märkisch-Oderland - Oder-Spree Kreisfreie Stadt Frankfurt/Oder